CELEX: C2007/096/82
Language: sl
Date: 2007-04-28 00:00:00
Title: Zadevi F-44/06 in F-94/06: Sodba Sodišča za uslužbence (prvi senat) z dne 17. aprila 2007 – C in F proti Komisiji (Uradniki – Člen 78 Kadrovskih predpisov – Invalidska pokojnina – Izvršitev sodbe Sodišča prve stopnje – Ničnostna in odškodninska tožba)

28.4.2007   
            
            
               SL
            
            
               Uradni list Evropske unije
            
            
               C 96/40
            
         Sodba Sodišča za uslužbence (prvi senat) z dne 17. aprila 2007 – C in F proti Komisiji
   (Zadevi F-44/06 in F-94/06) (1)
   
   (Uradniki - Člen 78 Kadrovskih predpisov - Invalidska pokojnina - Izvršitev sodbe Sodišča prve stopnje - Ničnostna in odškodninska tožba)
   (2007/C 96/82)
   Jezik postopka: francoščina
   Stranke
   
      Tožeči stranki: C in F (Bruselj, Belgija) (zastopniki: J. van Rossum, S. Orlandi in J.-N. Louis, odvetniki)
   
      Tožena stranka: Komisija Evropskih skupnosti (zastopnik: J. Currall, zastopnik)
   Predmet združenih zadev
   V zadevi F-44/06:
   Prvič, razglasitev ničnosti odločbe z dne 13. junija 2005, s katero je bila glede tožeče stranke zavrnjena uvedba vseh ukrepov, ki bi prišli v poštev ob izvršitvi sodbe Sodišča prve stopnje Evropskih skupnosti v zadevi T-376/02, ki jo je tožeča stranka vložila zoper odločbo z dne 14. januarja 2002 in drugič, razglasitev ničnosti odločbe z dne 23. februarja 2006 o upokojitvi tožeče stranke in njeni upravičenosti do invalidske pokojnine, določene v skladu z členom 78(2) Kadrovskih predpisov, z retroaktivnim učinkom od 1. februarja 2002.
   V zadevi F-94/06:
   Prvič, razglasitev ničnosti odločbe z dne 23. februarja 2006 o upokojitvi tožeče stranke in njeni upravičenosti do invalidske pokojnine, določene v skladu s členom 78(2) Kadrovskih predpisov, z retroaktivnim učinkom od 1. februarja 2002 in drugič, odškodninski zahtevek.
   Izrek sodbe
   
               1)
            
            
               Komisiji Evropskih skupnosti se naloži, da tožeči stranki izplača odškodnino v znesku 2000 evrov iz naslova utrpljene nepremoženjske škode.
            
         
               2)
            
            
               Preostali predlogi se zavrnejo.
            
         
               3)
            
            
               Komisija Evropskih skupnosti nosi lastne stroške in dve tretjini stroškov tožeče stranke v zadevah F-44/06, C proti Komisiji in F-94/06, F proti Komisiji.
            
         
      (1)  F-44/06: UL C 154, 1.7.2006, str. 25 in F-94/06: UL C 237, 30.9.2006, str. 22.